Slökkviliðsmenn berjast við eldana í Ástralíu . Vísir / AP Óttast er að mikir gróðureldar í Ástralíu geti ógnað íbúum í Sydney . Að minnsta kosti þrír hafa látist í eldunum . Gróðureldunum hefur fylgt mikil eyðilegging en á annað hundrað heimili eru gjörónýt eftir eldana . Eldarnir loga á austurströnd Ástralíu en miklir þurrkar eru á svæðinu . Vel á annað þúsund slökkviliðsmenn hafa barist við eldana og hefur fjöldi íbúa flúið heimili sín . Óttast er að tala látinn eigi eftir að hækka þar sem slökkviliðsmönnum hefur reynst erfitt að komast að afskekktum svæðum . Erfiðlega hefur gengið að ná tökum á eldunum og er talið að þeir geti breitt frekar úr sér . Spáð er miklum hita á svæðinu eftir helgi auk þess sem sem það gæti orðið hvasst . Óttast er að ef eldarnir breiða meira úr sér nái þeir til stærstu borgar landsins Sydney en þar búa um fjórar milljónir manna .